da da da da da da da en en en de sv da pt da da da sv da da da da da da da da da sv nb en da da da da da da da sv da da da da da da da da da da da da da da da da da da da da da da da da da da nb da da da da nb nb nb nb da nb da sv da da da da en en da da da sv da da da da da de da da da da da da sv da nb pl nb da da da da da nb da da da da da da da sv da en en en en en de en en da de de en en nl en en nl nl en da de nl da en da da da da nah da da da da da en eo da da fi da da pt da da
marts | 2014 | Forældreklubben
Her finder du gode råd
Udgivet den 18. marts 2014 af psykologcc
Styrk dit barns karakter – et forsvar for børn, barndom og karakterdannelse
…Så ligger den her på min bord….venter KUN på at blive læst…
Jeg glæder mig…Nu til kaffen , benene op og formentlig en rigtig god bog!?
Per Schultz Jørgensen plejer virkelig at være værd at løbe efter…. Sæt i gang….
Vender tilbage med en anmeldelse..
P.S.J er som regel værd at læse..!
Udgivet i Gode bøger | Skriv et svar
Forældreklubbens Mødregrupper – et alternativ eller supplement til den “almindelige” mødregruppe.
Udgivet den 9. marts 2014 af psykologcc
“Du står her med verdens dejligste lille vidunder – og alle de nye følelser og tanker. Selv om du er godt forberedt, er du måske chokeret over det store ansvar, som på mange måder kræver andet af dig, end du havde forestillet dig. Det jordskred af både fysiske, sansemæssige, emotionelle og psykiske omvæltninger, der følger med, var du måske ikke forberedt på? Du er beruset af glæde, men måske forvirret over den glæde og lykke du føler, fordi du samtidig er usikker, udmattet og urolig for alt det nye”.
…Udrag fra min bog: “Baby på vej – Den allerførste tid som mor og far”.
– et alternativ eller supplement til “den almindelige” mødregruppe.
Et tilbud til dig, der oplever dit moderskab er sværere eller anderledes end forventet. Du har her mulighed for at vende de problemstillinger, der knytter sig til den nye rolle med et spædbarn. Du har mulighed for samtale med en professionel sparringspartner og dele bekymringer og overvejelser med andre mødre der står i ligende situationer.
At være gravid, føde et barn og blive mor, er for enhver kvinde en stor udfordring og en forandrende begivenhed i livet.  Behovet for støtte og samvær med andre i samme situation, er stor og helt naturlig.
Mødregruppen henvender sig til dig som:
Har barn i alderen 0 – 1 år.
Er usikker på din rolle som mor.
Synes, det er sværere eller anderledes end forventet at blive mor.
Føler tristhed, og/eller er ked af det.
Føler dig træt, modløs og bebrejder dig selv.
Synes tingene er uoverkommelige, og hverdagen er svær at få til at hænge sammen.
Er bange for ikke at være god nok som mor, og har en manglende lykkefølelse.
Ønsker at skabe en forandring i din situation.                                                            Oplever du enkelte eller flere af ovenstående ting, og ønsker at gøre noget ved det og skabe forandring i din situation, vil mødregruppen være godt og givende for dig. Der er ingen problemer eller vanskeligheder, der er for små eller for store.
I mødregruppen er der mulighed for:
Samvær og udveksling af erfaringer med andre nybagte mødre, der er i samme situation.
At dele bekymringer, overvejelser, glæder og tanker med andre mødre i samme situation.
At vende de problemstillinger, der knytter sig til din nye tilværelse som mor.
Mulighed for at gå i dybden med forskellige emner, der optager dig og gruppens medlemmer.
Støtte til at sætte ord på dine tanker, følelser og erindringer.
Der er intet der er forbudt at tale om.
Der er tavshedspligt for alle i gruppen.
Min funktion i gruppen er at hjælpe dig til, at håndtere dine problemstillinger, at sikre en god og tryg atmosfære, og formidle viden om de psykologiske aspekter, der knytter sig til moderskabet.
Mange kvinder forbereder sig i lang tid og meget grundigt på at skulle være mor. Der læses bøger, magasiner, tales med familie og venner om det forestående moderskab. Hjemmet indrettes og der gøres klar til at modtage det lille barn. Forventningerne til moderskabet er store.
Når barnet endelig kommer til verden, er det ofte at virkeligheden ser anderledes ud, end man havde forestillet sig. Det kræver andre og større kræfter, end man forestillede sig i sin forberedelses- og ventetid.   Mange har en forestilling om, at skulle kunne klare alt uden nogle former for vanskeligheder. Det kan være meget svært at leve op til det idylliske billede, der hersker om hvordan det er at være gravid, gennemgå en fødsel og være nybagt mor.
I Mødregruppen vil du opleve en stor befrielse, ved at tale med andre i samme situation, og det vil bringe dig ny energi i hverdagen. Du vil få hjælp og støtte til, at klare de ting du synes er svære og til at kunne fokusere på de dejlige ting, der også følger med moderskabet.
Hvor mange er der i gruppen?
For at skabe et trygt forum vil der være max. 6 mødre tilknyttet gruppen.
Gruppen er en lukket gruppe, hvilket betyder der ikke kan komme nye til, medmindre dette er aftalt i gruppen.
Gruppen er uden børn, for at skabe rolige rammer for gruppen, hvor der er fred og ro til at tale med hinanden, da det giver det bedste resultat.
Inden start i gruppen har du mulighed for en samtale med mig, enten i mit kontor eller på telefonen.  Vi vil sammen finde ud af, om samtalegruppen er noget for dig og vil kunne opfylde dine behov for hjælp og støtte.
Tilmelding, tid og pris
Du tilmelder dig et forløb på 4 gange af 2 timers varighed om tirsdagen og torsdagen
kl. 17.00 – 90.00.
Du har dog mulighed for, at framelde dig forsat deltagelse i gruppen efter første samtale, hvis det mod forventning ikke er noget for dig.
Sundhedshuset Søborg Torv 12, 4 sal 2860 Søborg
Tirsdag den 15. april  kl. 17.00 – 19.00
Torsdag den 24. april kl. 17.00 – 19.00
Torsdag den  1. maj    kl. 17.00 – 19.00
Torsdag den  8. maj    kl. 17.00 – 19.00
Et forløb koster kr. 1800 kr.
Efter første samtale betales kr. 450. Ved efterfølgende samtale betales kr. 1350,00 for deltagelse i resten af forløbet.
Tilmelding på tlf.: 22580399 eller på: mail@psykologcc.dk. senest den 7. april 2014
Udover mødregrupperne arbejder jeg med individuelle samtaler med kvinder og mænd, der oplever forskelligartede vanskeligheder i forbindelse med graviditet, fødsel og den første tid som forældre.
Du er meget velkommen til at kontakte mig med henblik på en individuel samtale.
Jeg vægter at tilrettelægge mit arbejde på en måde, så der ikke er lang ventetid for samtale.
Glæder mig til at høre fra dig..
Udgivet i Forældreklubbens Mødregrupper, Psykologi | Skriv et svar
Når helvede kommer med storken
Udgivet den 6. marts 2014 af psykologcc
Når helvede kommer med storken
Forældreklubben.dk v/ Psykolog Charlotte Clemmensen har været så heldig at få Anette Marcher til København og fortælle om, hvordan hun oplevede at have en fødselsdepression og om hvordan hun kom igennem den.
Vær med til at bryde det tabu, der desværre stadig er omkring at få et fødselsdepression.
Få viden om, hvad det vil sige at have en fødselsdepression, hvordan man kan takle det og også opleve det gode, der er ved at blive forælder
De første 15 måneder af Anette Marchers liv som mor var et mareridt.
Kort efter at hendes søn blev født, fik hun en fødselsdepression og kunne ikke overskue tilværelsen som mor. Hun kunne ikke klare de daglige gøremål, brød sig ikke om at være sammen med sit barn og reagerede voldsomt, når nogen forsøgte at hjælpe hende.
Igen og igen overvejede Anette at bortadoptere sin søn. To gange var hun tæt på at begå selvmord.
Men Anette kæmpede sig ud af mareridtet og blev den mor, hun hele tiden havde ønsket at være.
Kom og hør Anette fortælle om sine oplevelser under sin fødselsdepression og de tanker , hun siden har gjort sig om den moderne moderrolle.
Efter foredraget er der mulighed for at stille spørgsmål til Anette Marcher og Psykolog Charlotte Clemmensen, som i mange år har arbejdet med kvinder (og mænd) med fødselsdepressioner og andre efterfødselsreaktioner.
Sted: Forsamlingshuset på onkel Dannys plads på Halmtorvet 13
Tidspunkt: 1. april kl. 19.00 – 21.00
Tilmelding: tlf. 22580399 eller
Der er begrænset antal pladser – hurtig tilmelding sikrer dig plads.
Alle er velkomne – foredraget henvender sig både til fagfolk, pårørende og ikke mindst kvinder og mænd, der har, har haft eller er bange for at få en fødselsdepression.
Udgivet i Fødselsdepression | Skriv et svar
Mor har fået ny kæreste!
Må børn tro på julemanden?
Velkommen til Holland – en unik rejsebeskrivelse ..
Boganmeldelse: Du skal være far – og du har 40 uger til at fatte det
0 – 6 år
Baby på vej – den allerførste tid som mor og far